
OBRAZLOŽENJE IZVJEŠTAJA O IZVRŠENJU


PRIHODI

[bookmark: _Hlk127779513]Tekuće pomoći proračunskim korisnicima iz proračuna koji im nije nadležan 6361
Iznos od 1.544.470,12 € uključuje prihode od Ministarstva znanosti i obrazovanja za bruto plaće zaposlenika, naknade plaća prijevoza na posao i s posla, materijalna prava zaposlenika, mentorstva, novčane naknade zbog nezapošljavanja određene kvote osoba s invaliditetom, primljena sredstva za prehranu, sredstva za prijevoz i nastavna pomagala za učenike s teškoćama u posebnom razrednom odjelu.

Tekući prijenosi između proračunskih korisnika istog proračuna temeljem prijenosa EU sredstava 6393
Iznos od 48.853,78 € odnosi se na prihode za provođenje projekta Školske sheme voća i povrća te mlijeka i mliječnih proizvoda i za plaće EU pomoćnika u nastavi.

Ostali nespomenuti prihodi 6526
Iznos od 40.652,81 € manji je u odnosu na prošlu financijsku godinu zbog manjih uplata roditelja za prehranu unatoč tome što Ministarstvo znanosti i obrazovanja podmiruje dio troškova prehrane učenika.

Prihodi od pruženih usluga 6615
Iznos od 4.869,26 € odnosi se na prihode od najma školskog prostora i veći je u odnosu na prethodno izvještajno razdoblje obzirom da se više iznajmljivalo.

Tekuće donacije 6631
Iznos od 2.430,00 € odnosi se na donacije od turističkih agencija za troškove dnevnica i smještaja učitelja za provedbu izvanučionične nastave.

Prihodi iz nadležnog proračuna za financiranje rashoda poslovanja 6711
Prihod u iznosu od 296.265,96 € sadrži sredstva Gradskog ureda za obrazovanje za plaće djelatnica u programu Produženog boravka i ostale materijalne naknade za zaposlene, sredstva za financiranje pomoćnika u nastavi, provedbu programa Građanskog odgoja, za rad školskog odbora, žuti bus prijevoz učenika, materijalne troškove redovnog poslovanja, troškove energenata, sufinanciranu prehranu te odobrene tražene refundacije.
RASHODI

Plaće za prekovremeni rad 3113
Iznos od 36.702,15 € odnosi se na plaće za prekovremeni rad djelatnika koji su uz svoj redovan rad mijenjali i djelatnike koji su bili na bolovanju.

Plaće za posebne uvjete rada 3114
Iznos od 9.639,14 € odnosi se na dodatak na plaću učitelja za prilagođene programe.

Komunalne usluge 3234
Iznos je veći u odnosu na prošlo izvještajno razdoblje zbog postojanja razlike za potrošnju vode.

Naknade građanima i kućanstvima u novcu 3721
Iznos od 840,00 € odnosi se na isplaćena sredstva za nagradu Baltazar koja se isplaćuje učenicima i njihovim mentorima (učiteljima) za ostvarene rezultate na natjecanjima.




MANJAK

Manjak prihoda i primitaka u iznosu od 54.000,65 eura nastao je zbog odredbi iz novog Pravilnika o proračunskom računovodstvu i Računskom planu na temelju kojeg je propisano da se podskupina računa 193 Kontinuirani rashodi budućih razdoblja ukida te da se od 1. siječnja 2025. godine kontinuirani rashodi budućih razdoblja prenose i knjiže na odgovarajuće račune razreda 3 Rashodi poslovanja. Slijedom navedenog rashodi na kontima plaće veći su jer uključuju trinaesti rashod odnosno trošak plaća za lipanj 2026. godine. Prihodi će se priznati u srpnju 2026. godine prilikom isplate plaće i primitka sredstava za njihovo podmirenje te će nivelirati ovaj nastali manjak. 

